সকাল সাড়ে ছটা নাগাদ দুজনকে নিয়ে গাড়িতে বাইপাসের দিক থেকে ফুলবাগান যাচ্ছিলেন নরেশ আগারওয়াল নামে এক ব্যক্তি। রাস্তা ফাঁকা থাকায় খুব দ্রুত গতিতে গাড়ি চালাচ্ছিলেন নরেশবাবু। আচমকা রাস্তায় চলে আসা একটি শিশুকে বাঁচাতে গিয়ে নিয়ন্ত্রণ হারান চালক। প্রথমে রাস্তার ধারে দাঁড়িয়ে থাকা একটি মিনিবাসে ধাক্কা মারে নরেশবাবুর টয়োটা ইনোভা। এরপর ডিভাইডারে ধাক্কা খেয়ে উল্টে যায় গাড়ি। পিছনের দুই আহত যাত্রীকে সহজে উদ্ধার করে হাসপাতালে পাঠানো গেলেও, প্রায় দেড়ঘণ্টার চেষ্টায় চালক নরেশকে উদ্ধার করে কলকাতা পুলিসের ডিজাস্টার ম্যানেজমেন্ট গ্রুপ এবং দমকল কর্মীরা। আশঙ্কাজনক অবস্থায় নরেশ আগারওয়াল বাইপাসের ধারে একটি বেসরকারি হাসপাতালে ভর্তি।  বাকিরা বেলেঘাটার একটি হাসপাতালে চিকিত্‍সাধীন।